Két magyar férfi erőszakolhatott meg egy amerikai nőt Dominikán még novemberben - tudta meg az RTL Klub Híradója, a férfiakat letartóztatták. Úgy tudják, a megerőszakolt nő 65 éves volt, és épp nászúton tartózkodott a Dominikai Köztársaságban.

A külügyminisztérium szűkszavúan nyilatkozott, és csak azt erősítették meg, hogy két magyart letartóztattak a Dominikai Köztársaságban, és az ellenük folyó eljárás egyelőre nyomozati szakaszban van.

A férfiak hozzátartozói az illetékes havannai nagykövetségtől kértek segítséget. A nagykövetség annyit közölt az RTL-lel, hogy kapcsolatban vannak a letartóztatott férfiakkal, és ügyvédet is szereztek nekik.